Styret i NRK vedtok 13. desember 2004 at Alltid Nyheter utelukkende skulle sendes via de digitale DAB-senderne, men mangelfull utbredelse av DAB-mottakere og skepsis i blant annet Kultur- og kirkedepartementet førte til at FM-stengningen ble utsatt, i første omgang til 2007. Den 7. juni 2007 besluttet kulturminister Trond Giske på et internt møte i NRK at FM-stengningen skulle utsettes på ubestemt tid.